Doložka finančných, ekonomických, environmentálnych vplyvov a vplyvov na zamestnanosť

Prvá časť: vyčíslenie odhadu dopadov na verejné financie

Neuplatnením valorizačného mechanizmu ustanoveného v zákone sa v roku 2003 dosiahne úspora finančných prostriedkov štátneho rozpočtu v sume 16 mil. Sk. Pri vyčíslení úspory sa zohľadnilo 5 % zvýšenie platov ústavných činiteľov s účinnosťou od 1. júla 2003. Platy sudcov a prokurátorov sa odvodzujú od platu poslanca. Vzhľadom na túto väzbu dôjde v roku 2003 k ďalšej úspore finančných prostriedkov v sume 138 mil. Sk. Vyčíslená úspora sa opiera o výpočty Ministerstva financií Slovenskej republiky  v návrhu zákona o štátnom rozpočte na rok 2003.

Druhá časť: odhad dopadov na obyvateľov

	Ak by si súčasná nepriaznivá ekonomická situácia nevyžadovala reštriktívne opatrenia na výdavkovej strane štátneho rozpočtu na rok 2003, ustanovenia zákona, ktoré sa predkladanou novelou navrhujú zmeniť, by mali kladný dopad na obyvateľov. 

Tretia časť: vyčíslenie odhadu dopadov na životné prostredie

	Návrh zákona nemá dopad na životné prostredie.

Štvrtá časť: odhad dopadov na zamestnanosť

	Návrh zákona nemá vplyv na zamestnanosť.